Diari Oficial de la Generalitat Valenciana


Sumari del DOGV 4838, del 09-09-2004 (2004/8734)

ORDE de 20 de juliol de 2004, de la Conselleria de Cultura, Educació i Esport, per la qual es concedix l'autorització d'obertura i funcionament al centre docent privat de nova creació denominat San Cristóbal II, i es modifica l'autorització al centre docent San Cristóbal els dos de Castelló de la Plana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4838

Data del DOGV
:   09-09-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/8734


Data del document
:   20-07-2004

Organisme emissor
:   Conselleria de Cultura, Educació i Esport

Tipus de document
:   Ordre

Descriptors 

:   * Castelló de la Plana
    * centre d'ensenyament
    * ensenyament privat

ORDE de 20 de juliol de 2004, de la Conselleria de Cultura, Educació i Esport, per la qual es concedix l'autorització d'obertura i funcionament al centre docent privat de nova creació denominat San Cristóbal II, i es modifica l'autorització al centre docent San Cristóbal els dos de Castelló de la Plana. [2004/8734]
  
L'expedient ha sigut iniciat a instància de Consuelo Gimeno Gimeno, Cristóbal Bellés Gimeno i Juan Carlos Bellés Gimeno, titulars del centre docent privat de nova creació denominat San Cristóbal II, situat al camí Caminàs, s/n, de Castelló de la Plana, en sol·licitud d'autorització d'obertura i funcionament d'un centre d'Educació Primària, Educació Secundària i Formació Professional. Consuelo Gimeno Gimeno, com a representant de la titularitat del centre San Cristóbal, número de codi 28475263, situat al carrer Adoberies, 30, de Castelló de la Plana, sol·licita la modificació de l'autorització del centre per deixar d'impartir el Cicle Formatiu de Grau Mitjà de Gestió Administrativa.
  
La Direcció General d'Ensenyament va declarar, per Resolució de 26 de gener de 2004, l'adequació de les instal·lacions proposades per a l'autorització del centre San Cristóbal II, quant a espais educatius es referix, al que disposa el Reial Decret 1.537/2003, de 5 de desembre (BOE de 10.12.03), i el Reial Decret 777/1998, de 30 d'abril (BOE de 08.05.98).
  
L'expedient ha sigut tramitat per la Direcció Territorial de Cultura, Educació i Esport de Castelló, i inclou informes favorables de la Unitat Tècnica de Construccions i de la Unitat d'Inspecció Educativa referent a la relació de professors i titulacions respectives per a Formació Professional i primer i segon curs d'Educació Primària, de conformitat amb la legislació aplicable.
  
Vists la Llei Orgànica 8/1985, de 3 de juliol (BOE de 04.07.85), reguladora del Dret a l'Educació; la Llei Orgànica 1/1990, de 3 d'octubre (BOE de 04.10.90), d'Ordenació General del Sistema Educatiu; la Llei Orgànica 10/2002, de 23 de desembre, de Qualitat de l'Educació (BOE de 24.12.02); el Reial Decret 1.537/2003, de 5 de desembre (BOE de 10.12.03), pel qual s'establixen els requisits mínims dels centres que impartisquen ensenyaments escolars de règim general; el Reial Decret 777/1998, de 30 d'abril (BOE de 08.05.98), pel qual es desenrotllen determinats aspectes de l'ordenació de la Formació Professional en l'àmbit del sistema educatiu, i el Reial Decret 332/1992, de 3 d'abril (BOE de 09.04.92), sobre autoritzacions de centres docents privats per a impartir ensenyaments de règim general no universitaris.
  
Fent ús de les atribucions que em conferix l'article 35 de la Llei 5/1983, de 30 de desembre, de la Generalitat Valenciana, de Govern Valencià,
  
ORDENE
  
Primer
  
Autoritzar, amb efectes des de l'inici del curs acadèmic 2004/05, l'obertura i funcionament del centre docent privat de nova creació ?San Cristóbal II?, atenent les característiques, ensenyaments i capacitat màxima que s'hi assenyalen i modificar l'autorització del centre ?San Cristóbal- tal com s'especifica més avall.
  
Denominació genèrica del centre: Centre d'Educació Primària, Secundària i Formació Professional.
  
Denominació específica del centre: San Cristóbal II
  
Titular: Consuelo Gimeno Gimeno, Cristóbal Bellés Gimeno i Juan Carlos Bellés Gimeno
  
Domicili: Camí Caminàs, s/n
  
Localitat: Castelló de la Plana
  
Província: Castelló
  
Codi: 52022385
  
Ensenyaments i capacitat màxima que s'autoritzen:
  
6 unitats d'Educació Primària, amb 150 llocs escolars.
  
4 unitats d'Educació Secundària Obligatòria, amb 120 llocs escolars.
  
4 unitats de Batxillerat, amb 140 llocs escolars, en les modalitats de Ciències de la Natura i de la Salut i Humanitats i Ciències Socials.
  
Cicles Formatius en torn de matí:
  
2 unitats del Cicle de Grau Mitjà de Gestió Administrativa, amb 60 llocs escolars.
  
2 unitats del Cicle de Grau Superior d'Administració i Finances, amb 60 llocs escolars.
  
2 unitats del Cicle de Grau Superior de Comerç Internacional, amb 60 llocs escolars.
  
2 unitats del Cicle de Grau Superior d'Educació Infantil, una amb 30 llocs escolars i altra amb 20 llocs escolars.
  
Cicles Formatius en torn de vesprada:
  
2 unitats del Cicle de Grau Superior d'Educació Infantil, una amb 30 llocs escolars i altra amb 20 llocs escolars.
  
Centre: San Cristóbal
  
Titular: Centros Docentes San Cristóbal, SL
  
Domicili: C/ Adoberies, 30
  
Localitat: Castelló de la Plana
  
Província: Castelló
  
Codi: 16636430
  
Modificació que s'autoritza: es reduïx l'autorització per deixar d'impartir el Cicle Formatiu de Grau Mitjà de Gestió Administrativa, per tant el centre queda configurat en la seua totalitat amb la següent composició:
  
Cicles Formatius de Grau Mitjà:
  
2 grups de Cures Auxiliars d'Infermeria, per a 60 llocs escolars.
  
2 grups de Farmàcia, per a 60 llocs escolars.
  
1 grup de Comerç, per a 30 llocs escolars.
  
Segon
  
La Direcció Territorial de Cultura, Educació i Esport de Castelló establirà, en el termini màxim de dos mesos i per resolució, el centre públic al qual el centre privat ?San Cristóbal II- quedarà adscrit administrativament.
  
DISPOSICIONS ADDICIONALS
  
Primera
  
El centre ?San Cristóbal II- ha de presentar la relació del professorat i les titulacions corresponents dels ensenyaments que vaja posant en funcionament, davant de la Direcció Territorial de Cultura, Educació i Esport de Castelló, a fi de la seua aprovació abans de l'inici de les activitats educatives, previ informe favorable de la Inspecció Educativa.
  
Segona
  
El que es disposa en la present orde donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar-hi directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura, Educació i Esport, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 20 de juliol de 2004
  
El conseller de Cultura, Educació i Esport,